《山居四十首 其二》
元代·栯堂

白云影里呵呵笑，地老天荒更不疑。樵径有霜寻药冷，石窗无月了经迟。

青羝夜雪怜苏武，黄犬西风叹李斯。千古青编在天下，留芳遗臭更由谁。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。